b'\n_START_ARTICLE_\nJurgen Themen\n_START_PARAGRAPH_\nJurgen Themen (s. 26. lokakuuta 1985) on surinamelainen yleisurheilija, joka kilpailee pikajuoksussa._NEWLINE_Themen osallistui MM-kisoihin ensimm\xc3\xa4ist\xc3\xa4 kertaa Osakassa 2007. H\xc3\xa4n oli tuolloin 100 metrill\xc3\xa4 alkuer\xc3\xa4ns\xc3\xa4 kuudes ajallaan 10,96 sekuntia eik\xc3\xa4 p\xc3\xa4\xc3\xa4ssyt jatkoon. Themen kilpaili samalla matkalla my\xc3\xb6s Pekingin olympialaisissa 2008, joissa h\xc3\xa4n juoksi ajan 10,61, mutta karsiutui j\xc3\xa4lleen. Themen ei p\xc3\xa4\xc3\xa4ssyt 100 metrill\xc3\xa4 toiselle kierrokselle saakka my\xc3\xb6sk\xc3\xa4\xc3\xa4n vuosien 2009 ja 2011 maailmanmestaruuskilpailuissa. H\xc3\xa4n juoksi enn\xc3\xa4tyksens\xc3\xa4 10,38 Port-of-Spainissa 29. huhtikuuta 2012. Lontoon olympialaisissa 2012 h\xc3\xa4n selviytyi jatkoon 100 metrin karsintaerist\xc3\xa4 ajalla 10,55, mutta putosi alkueriss\xc3\xa4.'